open-index/open-wikipedia-markdown huggingface dataset:
עונת 1974 בליגת העל הארגנטינאית

**עונת 1974 בליגת העל הארגנטינאית** הייתה העונה ה-83 של הליגה שמנוהלת על ידי התאחדות הכדורגל הארגנטינאית. זו הייתה העונה השמינית בה נערכו תחרויות של אליפות מטרופוליטנו (Campeonato Metropolitano) ואליפות לאומית (Campeonato Nacional).

בהתאם לתוצאות של עונת 1973 אף קבוצה לא ירדה מליגה הבכירה. בהתאם לתוצאות העונה הקודמת באנפילד עלתה לליגה הבכירה.

משחקי העונה החלו ב-3 בפברואר והסתיימו ב-22 בנובמבר 1974.

באליפות מטרופוליטנו (Campeonato Metropolitano) זכתה ניואל'ס אולד בויס (התואר הראשון של הקבוצה) ובאליפות לאומית (Campeonato Nacional) זכתה סן לורנסו (התואר ה-11).

קרלוס מורטה מריבר פלייט כבש 18 שערים והיה מלך השערים של אליפות מטרופוליטנו. מריו קמפס (אינסטיטוטו דה קורדובה) כבש 25 שערים וזכה בתואר מלך השערים של האליפות הלאומית.

פרס כדורגלן השנה בארגנטינה הוענק למיגל אנחל ריימונדו מאינדפנדיינטה.
## מתכונת התחרות
במהלך העונה נערכו 2 תחרויות נפרדות - אליפות מטרופוליטנו (Campeonato Metropolitano) ואליפות לאומית (Campeonato Nacional).

### מתכונת אליפות מטרופוליטנו
באליפות מטרופוליטנו השתתפו קבוצות של אליפות מטרופוליטנו מהעונה ובאנפילד שעלתה מליגת משנה. כך שמספר הקבוצות גדל ל-18. הקבוצות חלקו ל-2 בתים, התחרות כללה 18 סיבובים (משחק בית ומשחק חוץ) שכללו גם משחקים בין הקבוצות מבתים שונים. על ניצחון במשחק הוענקו 2 נקודות ועל תיקו נקודה בודדת. 4 קבוצות עלו לפלייאוף עליון. 

כול הקבוצות עברו לאליפות לאומית.

### מתכונת אליפות לאומית
באליפות זו השתתפו 18 קבוצות שהגיעו מאליפות מטרופוליטנו ו-18 קבוצות שזכו בתחרויות אזוריות. הקבוצות חולקו ל-4 בתים. בכל בית נערכו 18 סיבובים שכללו גם משחקים בין הקבוצות מבתים שונים. על ניצחון במשחק הוענקו 2 נקודות ועל תיקו נקודה בודדת.

בסיום בתחרות בבתים 2 קבוצות מכל בית עלו לשלב הכרעה שכלל 7 סיבובים. 

### העפלה לגביע ליברטדורס
לקביעת הקבוצות לעונת 1975 בגביע ליברטדורס נערכה תחרות נוספת בה היו צריכות להשתתף קבוצות שזכו במקומות 1-2 באליפות מטרופוליטנה ואליפות לאומית. בסיום העונה התברר שזה 3 קבוצות בלבד. תחרות כללה מפגש בובב בין הקבוצות. העולות היו רוסאריו סנטראל וניואל'ס אולד בויס.

## אליפות מטרופוליטנו

### טבלת התחרות
#### בית א'

#### בית ב'

#### פלייאוף עליון

## אליפות לאומית

### שלב הבתים
בשלב זה 18 קבוצות של ליגת העל ו-18 קבוצות שעלו מתחרויות אזוריות חולקו ל-4 בתים. הם התמודדו על העלייה לפלייאוף עליון אליו היו מגיעים 2 קבוצות מכול בית. בשלה זה כל קבוצה שיחקה 18 משחקים (היו גם משחקים עם קבוצות מבית אחר).

בשלב הפלייאוף נערכו 7 סיבובים.

### לפייאוף עליון

## קישורים חיצוניים

* נתונים מפורטים מאתר rsssf

## הערות שוליים

קטגוריה:תחרויות כדורגל ב-1974
קטגוריה:עונות בליגת העל הארגנטינאית
חטיבת הלוגיסטיקה

**חטיבת הלוגיסטיקה** הפועלת במסגרת אט"ל, היא יחידה צבאית העוסקת באספקה, תחזוקה ושינוע של ציוד, חומרים וכוח אדם. החטיבה אחראית על מגוון רחב של תפקידים לוגיסטיים, החל מרכש ורכש חומרים ועד להפעלת מערך ההובלה והתשתיות.

## מבנה
מרכזת מספר מחלקות שמוציאות את התכנון הלוגיסטי אל הפועל

## מפקדי החטיבה

קטגוריה:אגף הטכנולוגיה והלוגיסטיקה
גובה ההסעה החופשית

[ממוזער|תרשים המציג מסלול של [אלמנט זורם|חבילת אוויר המורמת לאורך המסלול B-C-E בהשוואה לטמפרטורה (T) וללחות (Tw) של מסת האוויר מסביב.]]
**גובה ההסעה החופשית** (באנגלית: **Level of Free Convection**, **LFC**) הוא הגובה באטמוספירה אליו מגיעה חבילת אוויר שמורמת באופן אדיאבטי עד למצב רוויה, עת היא נהיית חמה יותר מסביבתה. משלב זה, לחבילת האוויר כוח ציפה חיובי, כך שהיא יכולה לתחזק הסעה (קונבקציה) עצמית.

## מציאת ה-LFC
הדרך הנפוצה לקביעת גובה ההסעה החופשית היא באמצעות הרמת חבילת אוויר מגובה נמוך לאורך המפל האדיאבטי היבש (Lapse rate (אנ')), עד שהיא חוצה את קו יחס הערבוב הרווי שלה: נקודת חציה זו נקראת גובה העיבוי המורם (Lifting Condensation Level, LCL (אנ')). מגובה זה, החבילה העולה עוקבת אחר המפל האדיאבטי הלח. אם במהלך שלב זה טמפרטורת החבילה גבוהה מטמפרטורת הסביבה, הגובה בו זה קורה הוא גובה ההסעה החופשית. ההרמה נמשכת עד לגובה בו טמפרטורת חבילת האוויר משתווה עם טמפרטורת הסביבה, נקודה הידועה בתור גובה שיווי המשקל (Equilibrium level, EL).  

## שימוש
מכיוון שנפח חבילת האוויר לאחר גובה ההסעה החופשית גדול יותר מנפח האוויר הסובב אותה, אזי לפי משוואת הגז האידיאלי ( **PV = nRT**), היא פחות צפופה, ומתחילה לצוף (יש לה כוח ציפה חיובי). כתוצאה מכך, החבילה ממשיכה לעלות עד לגובה שיווי המשקל, בו הטמפרטורה שלה משתווה עם טמפרטורת האוויר באותו הגובה. אם למסת האוויר יש גובה הסעה חופשית אחד או יותר, היא עלולה להיות לא יציבה, מה שעשוי להוביל להיווצרות עננים קונבקטיביים כמו קומולוס, ואף ליצירת סופות רעמים.

מהרגע בו חבילת אוויר מגיעה לגובה ההסעה החופשית, ועד לנקודה בה החבילה העולה הופכת שוב קרה יותר ביחס לסביבתה (גובה שיווי משקל), היא צוברת אנרגיה קינטית המחושבת לפיי האנרגיה הפוטנציאלית הזמינה בהסעה (CAPE (אנ')), והיא מהווה מדד לפוטנציאל לחוות אירועי מזג אוויר קיצוני.

## הערות שוליים

קטגוריה:מזג אוויר קיצוני וקונבקציה
קטגוריה:גדלים מטאורולוגיים
האוזנר

**האוזנר** או **הויזנר** (Hausner) הוא שם משפחה.

קטגוריה:שמות משפחה
יצרן הסבוט הצעיר

**יצרן הסבוט הצעיר** הוא ציור שמן על בד שנוצר על ידי האמן האמריקאי הנרי אוסאווה טאנר בשנת 1895. הציור התקבל לתערוכת הסלון של פריז בשנת 1895, והיה הציור השני של טאנה שהוגש והתקבל לסלון.

הציור ממשיך נושא חוזר שבו השתמש טאנה ביצירות הז'אנר שלו: "זקן המדריך את הצעיר", נושא שניתן לראותו גם ביצירות "שיעור החלילית"  ו-"שיעור הבנג'ו" 

הציור מתאר גבר מבוגר הצופה בגאווה בנער הדוחף בכל כובד משקלו את ידית הקורה של מקדח ידני, כדי לגלף סַבּוֹט, כלומר נעל עץ. שתי הדמויות ניצבות בתוך סדנת ייצור הסבוטים, כאשר שבבי עץ מפוזרים סביבן על רצפת הסדנה.

הציור, שגודלו 120.3 על 89.9 סנטימטרים (47 3/8 על 35 3/8 אינץ'), נרכש בשנת 1995 באמצעות שילוב של תרומות מתורמים שונים, והוענק למוזיאון נלסון-אטקינס לאמנות.

## רקע
טאנה ביקר באירופה בשנת 1891. הוא למד בפריז, שם נרשם לאקדמיה ז'וליאן, ונהנה מתחושת שייכות בקהילה הבינלאומית והמרובת-גזעים של האמנים בעיר. במהלך הקיץ הראשון שלו בצרפת, הוא נסע לכפר פונט-אוון שבחוף ברטאן. אזור ברטאן היה יעד פופולרי עבור אמנים, וטאנה נשבה בקסמן של הסביבה הכפרית הצרפתית שבה שהה.

טאנה שב לפילדלפיה בקיץ 1893, לאחר שהחל בעבודה מקדימה על יצירתו "מחקר לציור יצרן הסבוט הצעיר", כחלק מתהליך ההכנה לציור הסופי." הוא חתם על היצירה "פריז 1893".  הועלתה הסברה כי טאנר שב לפילדלפיה כבר בסתיו 1892. עם זאת, ידוע כי בשנת 1893 הוא חלק דירה בפריז עם הפסל הרמון א. מקניל ברחוב 15 rue de Seine, דבר המעיד על נוכחותו המתמשכת בעיר לפחות בחלק מאותה שנה.

## נושא היצירה
הדמויות בציור "יצרן הסבוט הצעיר" מתוארות בתוך חלל פשוט ועל-זמני, שנראה כמנותק מן העולם המודרני. במסגרת הקומפוזיציה, טאנר מדגיש את הכבוד הטמון בעבודה ואת ההשפעה המאצילה של מלאכה, רעיון שזכה להבלטה גם על ידי המחנך האפרו-אמריקאי הבולט בוקר טי. וושינגטון.

וושינגטון, שהיה ידיד משפחתו של טאנר ואף סייע במימון לימודיו בפריז, הדגיש את חשיבות ההכשרה בעבודה ידנית מיומנת, במיוחד עבור אפרו-אמריקאים. עיקרון זה עמד בבסיס תוכנית הלימודים שגיבש כראש מוסד טוסקי שבאלבמה.

## עבודות קשורות

קובץ:SAAM-1983.95.49_1,_Henry_Ossawa_Tanner,_The_Young_Sabot_Maker,_1893,_pastel_and_ink.jpg|טקסט=The Young Sabot Maker, "Paris, 1893", pastel and ink. Smithsonian, SAAM-1983.95.49 1| יצרן הסבוט הצעיר, "פריז, 1893", פסטל ודיו. מוזיאון סמית'סוניאן לאמנות אמריקאית, 1983.95.49 1
קובץ:Study_for_the_Young_Sabot_Maker_MET_ap1975.27.2.jpg|טקסט=1893. Metropolitan Museum of Art. Study for the Young Sabot Maker, watercolor and gouache on white wove paper.| 1893. מוזיאון המטרופוליטן לאמנות . *סקיצה עבור יצרן ההסבוט הצעיר*, צבעי מים וגואש על נייר לבן ארוג.
קובץ:The_Young_Sabot_Maker_on_the_back_of_The_Thankful_Poor,_by_Henry_Ossawa_Tanner.jpg|טקסט=Artist's study, "The Young Sabot Maker" on the back of The Thankful Poor; the latter painting was finished and publicly displayed by April 1894.| חדר עבודה של האמן, "יצרן הסבוט הצעיר" בגב הציור " *העני אסיר תודה* "; הציור האחרון הושלם והוצג בפומבי עד אפריל 1894. 
קובץ:Study_for_the_Young_Sabot_Maker_1983.95.208_1a.jpg|טקסט=Circa 1894-1895, Smithsonian. Study for the Young Sabot Maker| בערך 1894-1895, סמית'סוניאן. *[[סקיצה]] עבור יצרן הסבוט הצעיר.*


## הערות שוליים

קטגוריה:ציורי שמן
קטגוריה:גברים בציור
קטגוריה:ציורים מהמאה ה-19
קטגוריה:ילדים בציור
The Last Dinner Party

**The Last Dinner Party** היא להקת אינדי רוק בריטית מלונדון, שהוקמה בשנת 2021. חברי הלהקה הם אביגייל מוריס (שירה), ליזי מיילנד (שירה וגיטרה), אמילי רוברטס (גיטרה מובילה, מנדולינה וחליל), ג'ורג'יה דייוויס (בס) ואורורה נישבצ'י (קלידים ושירה). ללהקה אין מתופף קבוע, וכיום הם מלווים בהופעות חיות על ידי קספר מיילס.

## היסטוריה
מוריס, דייוויס ומיילנד נפגשו בשנת 2018 במהלך שבוע הפתיחה בקינגס קולג' לונדון. שלושתן הפכו לחברות לאחר שהחלו לבקר יחד בהופעות במועדון "The Windmill", והושפעו מהמוזיקה של להקות כמו Black Midi ו-HMLTD. שם הלהקה המקורי היה "The Dinner Party", בהשראת הרעיון של סעודה פרועה וחגיגית.

אמילי רוברטס צורפה ללהקה בעקבות המלצה של חברה משותפת, ולאחר מכן הצטרפה גם נישבצ'י. רוברטס ונישבצ'י למדו בבית הספר גילדהול למוזיקה ודרמה.

בשל מגפת הקורונה, הלהקה התקשתה לעשות חזרות, וההופעה הראשונה שלה התקיימה רק בנובמבר 2021. בתחילת 2022 חתמו על חוזה ניהול עם Q Prime, ובמהלך השנה בנו לעצמן קהל נאמן בהופעות ברחבי לונדון, כולל חימום לרולינג סטונז בהייד פארק ביולי 2022.

באפריל 2023 הוציאה הלהקה את סינגל הבכורה שלה, "Nothing Matters", בהפקת ג'יימס פורד. השיר הפך ללהיט בממלכה המאוחדת והגיע לעשירייה השנייה במצעד הסינגלים. לאחר מכן יצאו הסינגלים "Sinner", "My Lady of Mercy", "On Your Side", ו-"Caesar on a TV Screen".

בפברואר 2024 יצא אלבום הבכורה של הלהקה, *Prelude to Ecstasy*, אשר הגיע למקום הראשון במצעד האלבומים הבריטי. בקיץ של אותה שנה הודיעו על מהדורה מיוחדת בשם *Prelude to Ecstasy: Acoustics and Covers*, שכללה גרסאות אקוסטיות לשירים וכן גרסאות כיסוי, ביניהם שיר של להקת Sparks.

ביולי 2025 יצא הסינגל "This Is the Killer Speaking", כסנונית ראשונה מאלבומם השני *From the Pyre*, שצפוי לצאת באוקטובר 2025. באוגוסט 2025 הלהקה ביטלה את הופעתה בפסטיבל ויקטוריוס באנגליה. ההחלטה התקבלה כמחאה על קיצור ההופעה של להקת The Mary Wallopers, לאחר שחבריה הניפו דגל פלסטין וקראו "Free Palestine". הלהקה פרסמה ברשתות החברתיות כי אינה מוכנה "לחתום על צנזורה פוליטית" וקראו לאמנים להשתמש בבמה שלהם להעלאת מודעות למתרחש בעזה. הלהקה הוסיפה קריאה לתרומות למען סיוע רפואי לפלסטינים.

## סגנון מוזיקלי
המוזיקה של הלהקה תוארה כ"שואו רוק ארטיסטי" על ידי רולינג סטון בריטניה, וכ"פופ בארוק ייחודי" על ידי איבנינג סטנדרד. הלהקה הושוותה לאמנים כמו דייוויד בואי, קייט בוש, פליטווד מק, רוקסי מיוזיק, אבבא, קווין, Sparks, פלורנס אנד דה משין ו-Warpaint.

בין ההשפעות שהלהקה ציינה ניתן למצוא את קווין, סנט וינסנט, לנה דל ריי וצ'אפל רואן.

## חברי הלהקה

* **אביגייל מוריס** – שירה מובילה
* **ליזי מיילנד** – שירה, גיטרה, חליל
* **אמילי רוברטס** – גיטרה מובילה, מנדולינה, חליל, שירה
* **ג'ורג'יה דייוויס** – גיטרת בס, שירה
* **אורורה נישבצ'י** – קלידים, פסנתר, סינתיסייזר, אורגן, שירה

### חברי הופעות חיות (נוכחיים)

* קספר מיילס – תופים, כלי הקשה (2024–הווה)

### חברי הופעות חיות (לשעבר)

* איזיס דנתורן – תופים (2023)
* רבקה ריינר – תופים (2023–2024)
* דאיאנה אזר – תופים (2024)

## דיסקוגרפיה

### אלבומי אולפן

* 2024: *[[Prelude to Ecstasy]]*
* 2025: *[[From the Pyre]]*

## קישורים חיצוניים
* 

## הערות שוליים

קטגוריה:זוכי פרס המוזיקה הבריטית
קטגוריה:אמני איילנד רקורדס
קטגוריה:להקות שהוקמו בשנת 2021
זי-טיוב

**זי-טיוב** (**Z-Tube**) היא מערכת תוכנה מבצעית של צה"ל המיועדת לאיסוף, עיבוד והפצה של תוכן וידאו בזמן אמת. המערכת פותחה על ידי מחלקת מעוף באגף התקשוב וההגנה בסייבר, הופעלה לראשונה בשנת 2017 ונכנסה לשימוש מבצעי ב-2020.

המערכת מתפקדת כפלטפורמת סטרימינג פנימית המאגדת את כלל מקורות הצילום והמעקב של צה"ל מכל הזרועות. היא מספקת גישה מיידית לתמונות וסרטונים מכל מצלמה המותקנת על כלי רכב, מטוסים, ספינות, רחפנים וכלי לחימה ואיסוף מידע אחרים.

למערכת חשיבות אסטרטגית בצבא מודרני. היא מספקת יתרון מבצעי משמעותי בזירות לחימה מרובות, תוך הבטחת זמינות מידע חוזי רציף לכל הדרגים הפיקודיים. מאפשרת תיאום יעיל ומובן (המפקדים המתאמים רואים תמונה אחת) בין זירות שונות ומספקת תמונת מצב מקיפה למקבלי ההחלטות בזמן אמת.

## התפתחות המערכת
המערכת החלה לפעול כפלטפורמה בסיסית לשיתוף וצפייה בתוכן חוזי, בהשראת אתרי הווידאו הפופולריים כדוגמת יוטיוב. הרעיון הגיע מחיילים צעירים שזה עתה התגייסו ולא הבינו מדוע אין במערכת הצבאית כלי דומה לאתרי שיתוף הווידאו שהכירו באזרחות.

ביוני 2020 החל השימוש המבצעי של המערכת בכלל זרועות צה"ל.

עם פרוץ מלחמת חרבות ברזל באוקטובר 2023, עברה המערכת שדרוג משמעותי. מספר המשתמשים גדל מ-800 בתחילת המלחמה לכ-2,500 משתמשים פעילים במהלכה.

במהלך מבצע עם כלביא באיראן, המערכת שימשה כלי מרכזי לתיאום ומעקב אחר תקיפות משותפות של כלי טיס שונים. הותאמו עבורה יכולות מיוחדות לצפייה בכמה ערוצים במקביל.

## מאפיינים טכניים
המערכת מחזיקה בזמן תגובה מהיר (המהיר ביותר האפשרי בטכנולוגיה הזמינה), בין 0.3 שנייה לחצי שנייה מרגע הצילום ועד הצגת התמונה על המסך. זמן תגובה שנחשב כ"זמן אמת" במושגי וידאו מבצעי.

המערכת מסוגלת לאחסן כמויות עצומות של נתונים ומטפלת באלפי טרה-בייט של תוכן יומי.

## יכולות
* שידור חי: הצגת תמונות בזמן אמת מכל מקור חוזי פעיל
* הרצה לאחור: יכולת לחזור לתיעודים קודמים (עד שבוע לאחור)
* פיצול נגנים: צפייה בכמה שידורים במקביל
* ספריית מדיה: חיפוש וארגון תיעודים לפי מיקום גאוגרפי.

## יישומים מבצעיים
המערכת משמשת כמרכיב חיוני בסגירת מעגלי אש, כאשר כל שנייה משפיעה על יעילות התקיפה ועל בטיחות הכוחות.

היא מאפשרת גם תחקור מפורט של אירועים מבצעיים, זיהוי מקורות איומים, ופיתוח שיטות לחימה משופרות.

תיעודים מתוך המערכת משמשים בסיס לפעילות הסברה של דובר צה"ל, כולל הכנת חומרים לציבור הרחב.

## קישורים חיצוניים
* אייל כהן, הכירו את Z-TUBE, היוטיוב המבצעי של צה"ל, באתר TGspot, 6 בספטמבר 2017
* 
* 
* 

## הערות שוליים

קטגוריה:אגף התקשוב
קטגוריה:תוכנות וידאו
בקיעה

[ממוזער|השלבים בתהליך בקיעה ממצב של הידקקות ה[קרום כדור הארץ|קרום היבשתי ועד התפתחותו של אוקיינוס עוברי ואף מתקדם יותר.]]
**בקיעה** (באנגלית: **Rifting**) היא תהליך שבו הליתוספירה של יבשת מידלדלת ומידקקת, מה שמוביל להיפרדות לוחות טקטוניים, וליצירת רכס מרכז-אוקייני באמצעות התפשטות קרקעית הים. זהו תהליך של התפשטות ומתיחה של הליתוספירה היבשתית, עקב פרמטרים פיזיקליים שונים, וכתוצאה מכך יצירת בקעים (או עמק ביקוע בעלי מאפיינים שונים.

התפרצות מאגמה גורמת לליתוספירה שמעליה להתרומם ולהתמתח. אם הלוחות המתפצלים מכוסים בקרום יבשתי, מתפתחים סדקים ה"מנוצלים" על ידי המאגמה העולה דרכם, מה שמרחיק את היבשות זו מזו. שקיעת גושי היבשת יוצרת עמק ביקוע, כמו עמק הבקע הסורי-אפריקני, או זה של ים המלח. ככל שהבקע ממשיך להתרחב, הקרום היבשתי הופך דק יותר ויותר, עד שמושגת הפרדת הלוחות, ונוצר אוקיינוס חדש. ההמסה החלקית העולה, מתקררת ומתגבשת ליצירת קרום חדש. מכיוון שההמסה החלקית היא בזלתית בהרכבה, הקרום החדש הוא אוקייני, ורכס אוקיינוס מתפתח לאורך אתר הבקע היבשתי הקודם. כתוצאה מכך, גבולות לוחות מתפצלים, גם אם מקורם בתוך יבשות, מגיעים בסופו של דבר לאגני אוקיינוס שהם יצרו בעצמם. דוגמה: הים האדום כולל מפרץ סואץ, המהווה את השלב המתקדם של בקיעה, בהיווצרות אוקיינוס עוברי שהולך ומתרחב, עקב פעילותו של רכס מרכז אוקייני במרכזו.

## ביאורים

## הערות שוליים

קטגוריה:גאולוגיה מבנית
דיסקוגרפיה של אלון אולארצ'יק

זהו ערך הסוקר את הדיסקוגרפיה של הזמר-יוצר הישראלי-פולני **[[אלון אולארצ'יק]]**, הכוללת תשעה אלבומי אולפן, שלושה אלבומי הופעה, שני אלבומי אוסף, שני אלבומי הקלטה חוזרת, שני מיני-אלבומים, חמישים ואחד סינגלים ושלושה מארזי תקליטורים.

## אלבומים
### אלבומי אולפן

### אלבומי הופעה

### אלבומי אוסף

### אלבומי הקלטה חוזרת

## מיני-אלבומים

## מארזי תקליטורים

## סינגלים

## שירים בביצועו שנכללו באלבומים אחרים

## הערות שוליים

אולארצ'יק, אלון
תומאס רוברטסון (פוליטיקאי מלואיזיאנה)

**תומאס בולינג רוברטסון** (באנגלית: **Thomas Bolling Robertson**; ) היה פוליטיקאי אמריקאי מלואיזיאנה, איש המפלגה הדמוקרטית-רפובליקנית, שכיהן כחבר בית הנבחרים של ארצות הברית בשנים 1812–1818, כתובע הכללי של לואיזיאנה בשנים 1819–1821, כמושל לואיזיאנה השלישי בשנים 1820–1822, וכשופט בבתי המשפט הפדרליים המחוזיים של המחוזות השיפוטיים של מזרח ומערב לואיזיאנה מ-1824 ועד מותו.

## ראשית חייו
תומאס רוברטסון נולד בבלפילד שליד פיטרסבורג שבווירג'יניה, כבנם של ויליאם "בילי" רוברטסון האב, ושל אליזבת (לבית בולינג) רוברטסון. הוא למד במכללת ויליאם ומרי, וב-1806 למד משפטים בקריאה עצמית. באותה שנה הוא התקבל ללשכת עורכי הדין, והחל לעסוק בעריכת דין במגזר הפרטי בפיטרסבורג. בשנים 1806–1807 הוא שימש כתובע הכללי של טריטוריית אורלינס. לאחר מכן ועד 1811 הוא היה מזכיר הטריטוריה של טריטוריית לואיזיאנה.
## חבר בית הנבחרים
עם קבלתה של לואיזיאנה כמדינה בארצות הברית, נבחר רוברטסון מטעם המפלגה הדמוקרטית-רפובליקנית לבית הנבחרים של ארצות הברית, וכיהן בו שלוש תקופת כהונה רצופות מ-30 באפריל 1812, מועד קבלתה של לואיזיאנה כמדינה, ועד 20 באפריל 1818, כאשר הוא התפטר כדי לשמש כתובע הכללי של לואיזיאנה. בשתי תקופות כהונתו האחרונות בבית הנבחרים, בשנים 1815–1818, הוא היה יושב ראש הוועדה לקרקעות ציבוריות של הבית.
## התובע הכללי ומושל לואיזיאנה
לאחר תום כהונתו בבית הנבחרים, שב רוברטסון ללואיזיאנה, ובשנים 1819–1821 כיהן כתובע הכללי של המדינה. מ-15 בדצמבר 1820 ועד התפטרותו ב-15 בנובמבר 1822 כיהן רוברטסון כמושל לואיזיאנה השלישי.
## שופט פדרלי
ב-24 במאי 1824 מונה רוברטסון על ידי הנשיא ג'יימס מונרו כשופט בבתי המשפט הפדרליים המחוזיים של מחוז מערב לואיזיאנה ושל מחוז מזרח לואיזיאנה, במושב שהתפנה עקב פטירתו של השופט ג'ון דיק. יומיים לאחר מכן אושר המינוי על ידי הסנאט של ארצות הברית, ובו ביום החל רוברטסון לכהן על כס השיפוט. הוא כיהן בתפקידו עד מותו.
## חיים אישיים
ב-1821 נשא רוברטסון לאישה את לילה סקיפווית', בתו של איש הצבא, הפוליטיקאי והדיפלומט פולר סקיפווית' .

ב-1821 היה רוברטסון לחבר ב"אגודת העתיקות האמריקאית" .

ב-1827 יחד עם ארמנד דופלנטייר , חמו פולר סקיפווית', אנטואן בלנק  וסבסטיאן היריארט, קיבל רוברטסון אישור מבית המחוקקים של לואיזיאנה להקים אגודה שנקראה החברה החקלאית של באטון רוז' .

תומאס רובטסון נפטר בווייט סולפר  שבווירג'יניה (כיום בתחומי וירג'יניה המערבית) ב-5 באוקטובר 1828. הוא נטמן בבית הקברות קופלנד היל המקומי. רחוב רוברטסון שבניו אורלינס קרוי על שמו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 2 Westport, Conn.; Meckler Books, 1978, p. 557.


## קישורים חיצוניים

* תומאס רוברטסון באתר אגודת המושלים הלאומית 
* 
* תומאס רוברטסון במדריך הביוגרפי של השופטים הפדרליים 
* תומאס רוברטסון באתר The Political Graveyard 
* 

## הערות שוליים

קטגוריה:אמריקאים ילידי וירג'יניה
קטגוריה:מושלי לואיזיאנה
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי בית הנבחרים של ארצות הברית מלואיזיאנה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:התובעים הכלליים של לואיזיאנה
קטגוריה:שופטי בתי המשפט הפדרליים המחוזיים של ארצות הברית
קטגוריה:בוגרי מכללת ויליאם ומרי
קטגוריה:אמריקאים שנולדו ב-1779
קטגוריה:אמריקאים שנפטרו ב-1828
עונת 1975 בליגת העל הארגנטינאית

**עונת 1975 בליגת העל הארגנטינאית** הייתה העונה ה-84 של הליגה שמנוהלת על ידי התאחדות הכדורגל הארגנטינאית. זו הייתה העונה התשיעית בה נערכו תחרויות של אליפות מטרופוליטנו (Campeonato Metropolitano) ואליפות לאומית (Campeonato Nacional).

בהתאם לתוצאות של עונת 1974 אף קבוצה לא ירדה מליגה הבכירה. בהתאם לתוצאות העונה הקודמת טמפרליי ואוניון עלו לליגה הבכירה צליגת משנה.

משחקי העונה החלו ב-16 בפברואר 1975 והסתיימו ב-25 בינואר 1976 

באליפות מטרופוליטנו (Campeonato Metropolitano) זכתה ריבר פלייט (התואר ה-14 של הקבוצה) ובאליפות לאומית (Campeonato Nacional) זכתה ריבר פלייט (התואר ה-15). 
 
הקטור סקוטה מסן לורנסו כבש 28 שערים והיה מלך השערים של אליפות מטרופוליטנו. הוא כבש כבש 32 שערים וזכה בתואר מלך השערים גם של האליפות הלאומית .

פרס כדורגלן השנה בארגנטינה הוענק להקטור סקוטה מסן לורנסו.
## מתכונת התחרות
במהלך העונה נערכו 2 תחרויות נפרדות - אליפות מטרופוליטנו (Campeonato Metropolitano) ואליפות לאומית (Campeonato Nacional).

### מתכונת אליפות מטרופוליטנו
באליפות מטרופוליטנו השתתפו קבוצות של אליפות מטרופוליטנו מהעונה הקודמת בתוספת טמפרליי ואוניון שעלו מליגת משנה. כך שמספר הקבוצות גדל ל-20. התחרות כללה 38 סיבובים (משחק בית ומשחק חוץ). על ניצחון במשחק הוענקו 2 נקודות ועל תיקו נקודה בודדת.  

כול הקבוצות עברו לאליפות לאומית.

### מתכונת אליפות לאומית
באליפות זו השתתפו 20 קבוצות שהגיעו מאליפות מטרופוליטנו ו-12 קבוצות שזכו בתחרויות אזוריות. הקבוצות חולקו ל-4 בתים. בכל בית נערכו 16 סיבובים. על ניצחון במשחק הוענקו 2 נקודות ועל תיקו נקודה בודדת.

בסיום בתחרות בבתים 2 קבוצות מכל בית עלו לשלב הכרעה שכלל 7 סיבובים.  
### העפלה לגביע ליברטדורס
לקביעת הקבוצות לעונת 1976 בגביע ליברטדורס נערכה תחרות נוספת בה היו צריכות להשתתף קבוצות שזכו במקומות 1-2 באליפות מטרופוליטנה ואליפות לאומית. בסיום העונה התברר ש"ריבר פלייט" זכתה ב-2 אליפויות. בהתאם לכך נערך משחק  על העפלה בין הסגניות בה ניצחה "אסטודיאנטס".

## אליפות מטרופוליטנו

### טבלת התחרות

## אליפות לאומית

### שלב הבתים
באליפות זו השתתפו 20 קבוצות שהגיעו מאליפות מטרופוליטנו ו-12 קבוצות שזכו בתחרויות אזוריות. הקבוצות חולקו ל-4 בתים. בכל בית נערכו 18 סיבובים שכללו גם משחקים בין הקבוצות מבתים שונים. על ניצחון במשחק הוענקו 2 נקודות ועל תיקו נקודה בודדת.

בסיום בתחרות בבתים 2 קבוצות מכל בית עלו לשלב הכרעה שכלל 7 סיבובים. הקבוצה המנצחת וסגניתה עלו לגביע ליברטדורס.

### לפייאוף עליון

## קישורים חיצוניים

* נתונים מפורטים מאתר rsssf

## הערות שוליים

קטגוריה:תחרויות כדורגל ב-1975
קטגוריה:עונות בליגת העל הארגנטינאית
טמפרליי (כדורגל)

**טמפרליי** (בספרדית: **Club Atlético Temperley**) הוא מועדון כדורגל ארגנטינאי. המועדון נוסד בשנת 1912 בעיר טמפרליי באזור גראן בואנוס איירס. בעבר הקבוצה שיחקה בליגה הבכירה וכיום משחקת בליגת המשנה הארגנטינאית.

## היסטוריה
המועדון הוקם בשנת 1912 על בסיס מועדון שהיה קיים בעיר החל משנת 1910. בשנת 1917 הוא הצטרף להתאחדות הכדורגל הארגנטינאית והחל להופיע בתלבושת כוחל-לבן כמו היום.

בשנת 1921 הוא קודם למשחקי ליגת משנה ושינה את שמו ל-Club Atlético Temperley. בשנת 1924 הוא סיים את התחרות לחובבים במקום השני אחרי בוקה ג'וניורס.

בשנת 1974 הקבוצה ניצחה בתחרות ליגת משנה וקודמה לליגה הבכירה. לאחר עונת 1974 בליגת העל הארגנטינאית היא ירדה בחזרה לליגת משנה. בעונת 1983 בליגת העל הארגנטינאית היא חזרה לליגה הבכירה ושיחקה בה מספר עונות.

בשנת 1991 הוכרז על פשיטת רגל ומועדון לא היה פעיל מספר שנים. בשנת 1993 הפעילות חודשה וקבוצה החלה לשחק בליגה נמוכה. בהדרגה היא קודמה לליגות גבוהות יותר ובעונת 2015/2016 החזרה לליגה הבכירה. היא שיחקה בה עד לעונת 2017/2018. כיום היא משחקת בליגת המשנה הארגנטינאית.

בתחרות גביע ארגנטינה 2017/2018 הקבוצה הגיעה עד לשלב חצי הגמר.

אצטדיון הקבוצה נבנה בשנת 1924. מאז הוא עבר מספר שדרוגים וכיום כולל 26 אלף מדומות.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:גראן בואנוס איירס: מועדוני כדורגל
קטגוריה:קבוצות כדורגל שהוקמו ב-1912
תומר בלומקין

**תומר בלומקין** (נולד ב-3 ביולי 1970) הוא כלכלן, פרופסור מן המניין בבית הספר לכלכלה באוניברסיטת בן-גוריון בנגב.

## קורות חיים
בלומקין למד כלכלה באוניברסיטת תל אביב. תואר ראשון בשנים 1991-1988 במסגרת תואר דו חוגי (שילוב עם חשבונאות) שאותו סיים בהצטיינות. תואר שני גם כן בהצטיינות בשנים 1995-1992, ותואר שלישי בשנים 1995–1998.

הוא חבר סגל באוניברסיטת בן-גוריון בנגב בבית הספר לכלכלה, שם התקדם לדרגת פרופסור מן המניין (בקביעות). באוניברסיטה כיהן גם כראש המחלקה לכלכלה.

במהלך השנים כיהן כמרצה אורח באוניברסיטת קליפורניה בברקלי, באוניברסיטת קליפורניה באירווין, באוניברסיטת קליפורניה בסן דייגו, באוניברסיטת פנסילבניה ובאוניברסיטת מישיגן. כמו כן הוא מרצה מן החוץ באוניברסיטת תל אביב.

בלומקין פרסם מעל 60 מחקרים. מחקריו עוסקים בכלכלה התנהגותית, כלכלה ציבורית ופוליטית, כלכלת משפט וכלכלת עבודה.

בלומקין היה חוקר אורח ב-IFAU באופסולה בשוודיה, וב-CES במינכן בגרמניה. הוא פרסם במכוני מחקר שונים: מכון המחקר לכלכלת עבודה (IZA), ומכון CEPR.

בשנת 2024 זכה מחקר משותף שכתב עם דודו לגזיאל ויורם מרגליות, בפרס במקום השני למאמר התאורטי המצטיין מאת האגודה האמריקנית למשפט וכלכלה.

בלומקין חבר מועצת האגודה הישראלית לכלכלה.

### עבודה כיועץ
תומר עובד כיועץ כלכלי ואקדמי לגופים ציבוריים.

בין היתר היה שותף בכתיבת סקירות למועצה להשכלה גבוהה, לקראת הסמכה זמנית למכללות להענקת תארים בכלכלה, למשל למכללת רמת גן, ולמכללה האקדמית גליל מערבי.

הוא כתב חוות דעת מטעם מועצת ירוחם לדיון בבג"ץ בנושא תקצוב דיפרנציאלי בחינוך.

## חיים אישיים
תומר מתגורר בתל אביב. הוא נשוי למוריה, ולבני הזוג בת.

הוא פסנתרן חובב, ואוהד ספורט.

## קישורים חיצוניים

* תומר בלומקין - קורות חיים אקדמיים, אתר אישי
* Tomer Blumkin, באתר גוגל סקולר
* Tomer Blumkin, באתר Academia.edu
*Tomer Blumkin, באתר לינקדין
* Tomer Blumkin, באתר ResearchGate
* Tomer Blumkin, באתר CRISrael

## הערות שוליים

קטגוריה:כלכלנים ישראלים
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת בן-גוריון בנגב: כלכלה
קטגוריה:סגל אוניברסיטת תל אביב: כלכלה
קטגוריה:תל אביב-יפו: אישים
קטגוריה:ישראלים שנולדו ב-1970
בית הקברות היהודי בחלב

**בית הקברות היהודי בחלב** (מכונה גם **בית העלמין ארם צובא**) הוא בית קברות בחלב ששימש את קהילת יהודי חלב שבסוריה ('ארם צובא') במשך מאות שנים.

בשונה מבתי קברות דומים לו, שכללו חלקת רבנים, בחלב היה נהוג לקבור את רבני העיר במתחם נפרד לגמרי מבית הקברות, במערת הצדיקים שבכותל בית הכנסת המרכזי של חלב.

בין השנים תרס"ט–תרפ"ז (1907–1927), תכננו השלטונות לפנות את בית הקברות לצורכי בינוי, כפי שנעשה בבתי הקברות הערביים שבחלב, אך התוכנית התבטלה בעקבות פעילות שתדלנות של הרב חזקיה שבתי, ששימש בתקופה זו בתפקיד חכם באשי בחלב. הרב שבתי עצמו עלה לארץ ישראל מאוחר יותר ומילא בה תפקידים רבניים שונים, ונקבר בבית הקברות בסנהדריה.

הרב דוד ציון לניאדו התבסס על נתונים רבים מבית הקברות בספרו על רבני חלב, 'לקדושים אשר בארץ'.

הרב שאול (שחוד) מזרב, ששימש שליח מתנדב בבית העלמין היהודי בחלב, כתב רשימת נפטרים ותאריכי קבורה בבית הקברות בין השנים 1916–1957. לאחר פטירתו הרשימה נמסרה למרכז העולמי למורשת יהדות ארם צובא ופורסמה על ידו.

## הערות שוליים

קטגוריה:יהדות חלב
קטגוריה:אסיה: בתי קברות יהודיים
קטגוריה:חלב (עיר): היסטוריה
MKR המטבח המנצח: VIP עונה 7

**MKR המטבח המנצח: VIP עונה 7** היא עונת ה-VIP השביעית של תוכנית המציאות הישראלית "MKR המטבח המנצח" והעונה התשיעית במצטבר של התוכנית. העונה הייתה אמורה לעלות ב-20 ביולי 2025 בערוץ קשת 12, אך שידורה נדחה ל-22 ביולי 2025. בעונה זו השופטים והמנחים הם חיים כהן ורותי ברודו. זוכות העונה הן רינה ומיתר מצליח.

## הצוותים

## טבלת הדחות

## סיכום עונה
### הכניסות למטבח
* **פרקים 1–5**
* **עלייה לאוויר** – 22 ביולי 2025 – 4 באוגוסט 2025
* **תיאור** – בכל פרק, זוג אחד בתורו נכנס למטבח ומכין שלוש מנות: מנת פתיחה, מנה עיקרית וקינוח. השופטים נותנים על כל מנה ציון ולאחר כל המנות, הזוגות האחרים מנקדים את כל הארוחה. לאחר כל הארוחות, שני הזוגות שמסיימים בראש הטבלה, עולים לגמר.

### הגמר
* **פרק 6**
* **עלייה לאוויר** – 7 באוגוסט 2025
* **תיאור** – שני הזוגות שעלו לגמר מכינים שתי מנות: מנת פתיחה שאליה לא התכוננו מראש ומנה עיקרית. לאחר כל מנה, הזוגות שלא עלו לגמר והשופטים מנקדים את המנה על דף.

## מדרוג

## הערות שוליים

VIP 6
נירית אהרוני שוויצר

**נירית אהרוני שוויצר** (נולדה ב-29 במרץ 1973) היא שחקנית, במאית, תסריטאית, ויוצרת ישראלית.

## ביוגרפיה
שוויצר למדה משחק בבית צבי.

שוויצר החלה את דרכה בעולם המשחק בשנת 1996 כשגילמה את דמות העכברה במחזמר "עליסה בארץ הפלאות".

בשנים 1996–1998 שיחקה בסדרת הדרמה של ערוץ 2 "כסף קטלני" גילמה את סאני.

בשנת 2000 השתתפה בפרסומת של חומוס אחלה למלפפונים חמוצים.

בשנת 2005 הייתה זמרת ליווי בהצגת הילדים "נסיך האגדות" וכן ב"פסטיגל גיבורי על".

בשנת 2008 גילמה גננת בקלטת הילדים "גילי בא לבקר - מסע בקשת הרגשות".

בשנת 2012 שיחקה בסדרת הטלוויזיה "מיכל ינאי בחדר החלומות" בתפקיד אמא. באותה השנה גם יצרה ושיחקה בסדרת הטלוויזיה "מועדון המאפים הטובים" שיחקה את מיקה.

בשנת 2018 התארחה בסדרה "צומת מילר" גילמה את דמותה של רובה.

בשנת 2020 גילמה את ענתי בסדרת הילדים "השכונה של הופ!".

לשוויצר הייתה גם קריירת תיאטרון קצרה והיא שיחקה בכמה הצגות כמו "בוסתן ספרדי", "דוממים", "הברווזון", "פים פם פה", "סימני דרך", "שלגיה ושבעת הגמדים", "קריוס ובקטוס", "זהב, בצל ושום דבר בכלל", "מקהלה עליזה", ו"הקוסם!". בנוסף שוויצר כתבה וביימה את ההצגה "אצבעונית".

## קישורים חיצוניים

## הערות שוליים

קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:תסריטאיות טלוויזיה ישראליות
קטגוריה:במאיות טלוויזיה ישראליות
קטגוריה:ישראליות שנולדו ב-1973
אישה צעירה מאכילה תוכי

**אישה צעירה מאכילה תוכי** (בהולנדית: **Jonge vrouw die een papegaai voert**) הוא ציור שמן על לוח עץ מאת הצייר ההולנדי פרנס ואן מיריס האב, שנוצר בשנת 1663.

## תיאור היצירה

הציור מתאר אישה צעירה לבושת בגדים מהודרים, היושבת בחדר חשוך למחצה, ומאכילה תוכי אפרפר היושב על כן מעץ מגולף. על ברכיה מונחת כרית מחטים, ועל אחת מאצבעותיה טבעת אצבעון, המלמדים על כך שהאכילה קטעה את מלאכת הרקמה שלה. תוכים גודלו כחיות מחמד במאה ה־17, ואן מיריס שילב אותם גם ביצירות אחרות. לעיתים שימש התוכי סמל לטוהר או לאיפוק מיני, ולעיתים לסגולות של כושר ביטוי וחריצות בלימוד. כך למשל, בחיבורו של יאקוב קץ משנת 1625 מופיעה אישה אוחזת בתוכי ומייצגת את התשוקה ללמוד. בציור זה, מלאכת הרקמה, הנחשבת אף היא לסמל תכונות מוסריות, מדגישה את משמעותו הסמלית של התוכי ומרמזת על חינוך נאות. האישה המצוירת דומה לאשת האמן, קונרה ואן דר קוק. ציור מאת חבריאל מטסו, ובו אישה רוקמת ולצידה תוכי, משקף השפעה ישירה של יצירה זו.

## טכניקה וסגנון

הציור מדגים את שליטתו המרשימה של ואן מיריס בטכניקה זעירה ומעודנת. המרקמים של הסאטן, הקטיפה והפרווה מוצגים בדיוק רב, והברק שעל הבד האדום נוצר בקווים לבנים דקים ושכבות שקופות. פני האישה צוירו בעידון כה רב, עד שפעולת המכחול אינה ניכרת כלל. ההישג הזה נבע מעבודה מדורגת, שכללה שכבות רבות גם בתת־הציור וגם בגמר.

## עותקים והשפעה
250px|ממוזער|שמאל| "אישה תופרת, עם תוכי" מאת חבריאל מטסו. הציור מושפע מ"אישה צעירה מאכילה תוכי" של פרנס ואן מיריס, ומשמר את המוטיב של הרקמה והתוכי כסמל לחינוך וחריצות.
בעבר נשא הציור חתימה ותאריך, אך אלו הוסרו במהלך ניקוי שנעשה ב־2009 - תופעה מוכרת ביצירותיו של ואן מיריס. גרסה לא חתומה, המצוירת על גבי לוח נחושת ונמצאת בלונדון, נחשבה זמן רב לעותק מקורי. עם זאת, לאחר שהוצגה לצד המקור בתערוכה בשנת 2010, הבחינו המבקרים בהבדלים עדינים בעיבוד המרקמים, דבר המרמז כי מדובר ביצירה של תלמיד מסדנתו של ואן מיריס. שאלת קיומן של גרסאות חתומות נוספות בידי האמן עצמו נותרה פתוחה.

הפופולריות של הציור ניכרת לא רק במספר העותקים שנעשו בעקבותיו, אלא גם בהשפעתו על ציירים בני הזמן. חריט דאו, מורו של ואן מיריס, חזר לנושא של אישה עם תוכי רק לאחר ציורו של תלמידו. גם אמנים כמו יאן ורמיר וחבריאל מטסו שאבו השראה מסגנונו ומהרכביו.

## תולדות הבעלות

הציור היה בעבר אחד משיאי האוסף של האלקטורים מבוואריה, וכנראה נרכש בידי מקסימיליאן השני עמנואל, הנסיך הבוחר מבוואריה. מ־1748 הוצג בארמון שלייסהיים באוברשלייסהיים, ולאחר מכן עבר להופגרטנגלרי במינכן ולבסוף הוצג בגלריה הפינקוטק הישן החל מ־1836. במאה ה־19 ירדה קרנו של ואן מיריס, בשל התפיסה החדשה שציור צריך לשקף את סגנונו האישי של האמן. לאחר המצאת הצילום, דיוק חיקוי המציאות נחשב לאחיזת עיניים ולא לאידיאל אמנותי. כמה מוזיאונים בגרמניה מכרו באותן שנים יצירות פיינשילדר, ובהן גם ציור זה, שנמכר ב־1936. לאחר המלחמה נרכש על ידי צ'ארלס דאנלאפ מפילדלפיה, והועבר בירושה לאלמנתו, שמכרה אותו במכירה פומבית ב־1975. הרוכש היה הלורד הרולד סמואל, אך ציור זה לא נכלל בצוואתו. בשנת 2008 נמכר הציור שוב, ונרכש לאחר מכן עבור אוסף ליידן.

## הערות שוליים

קטגוריה:ציורי שמן
קטגוריה:ציורים מהמאה ה-17
קטגוריה:דיוקנאות נשים
קטגוריה:נשים בציור
קטגוריה:בעלי חיים באמנות
קטגוריה:ציורים באוסף ליידן
קטגוריה:ציורים בפינקוטק הישן
שכבת ההסעה החופשית

[ממוזער|תרשים המציג מסלול של [אלמנט זורם|חבילת אוויר המורמת לאורך המסלול B-C-E בהשוואה לטמפרטורה (T) וללחות (Tw) של מסת האוויר מסביב.]]
במדעי האטמוספירה, **שכבת ההסעה החופשית** (**Free Convective Layer, FCL**) היא שכבת אי-יציבות מותנית או פוטנציאלית בטרופוספירה. זוהי שכבה שבה אוויר עולה יכול לחוות כוח ציפה חיובי (Positive Buoyancy Energy, PBE) כך שיכולה להתרחש הסעה עמוקה ולחה (Deep Moist Convection, DMC). במדידה אטמוספירית (מדידת התפלגות אנכית של תכונות פיזיקליות לאורך עמודת אטמוספירה), זוהי השכבה שבין גובה ההסעה החופשית (LFC), לבין גובה שיווי המשקל (Equilibrium Level, EL). לשכבה זו תפקיד חשוב בתהליכים קונבקטיביים שונים, והיא מהווה גורם מרכזי בחיזוי סופות רעמים חזקות.

זוהי שכבת חוסר היציבות, "השטח החיובי" בדיאגרמות תרמודינמיות, בו חבילת אוויר שעולה היא חמה יותר מסביבתה. באמצעות אינטגרציה על אנרגיית ציפה מגובה ההסעה החופשית לגובה שיווי המשקל, מתקבלת כמות האנרגיה הפוטנציאלית הזמינה להסעה (Convective Available Potential Energy, CAPE (אנ')), המהווה אומדן לכמות האנרגיה המקסימלית הזמינה להסעה (קונבקציה). עומק שכבת ההסעה החופשית מבוטא בנוסחה:

: FCL = Z EL - Z LFC

אוֹ

: FCL = P EL - P LFC

כאשר Z מייצג גובה שכבה (שיווי משקל פחות הסעה חופשית), ו-P מייצג לחץ בשכבה.

הסעה עמוקה ולחה היא למעשה סופת רעמים או ענן סופת רעמים, אם כי חלק מהסעות אלה לא מייצרות ברקים, ולכן גם לא רעמים. מדובר בענני קומולוס דחוסים, או ענני קומולונימבוס. חבילת אוויר העולה משכבת פני הקרקע (שכבת הערבוב (Mixed Layer, ML) או שכבת הגבול (Planetary Boundary Layer, PBL, (אנ'))), חייבת לבצע עבודה במהלך מעבר דרך שכבה יציבה הנקראת עיכוב הסעה (Convective INhibition, CIN), אם זו קיימת. עבודה זו נובעת מהגברת חוסר היציבות בשכבות הנמוכות על ידי העלאת הטמפרטורה או נקודת הטל, או באמצעות עילוי מכני. בהיעדר מנגנון הרמה דינמי (עילוי מכני), חבילת האוויר חייבת להגיע לטמפרטורת ההסעה שלה (Convective Temperature, Tc) לפני שתתחיל הסעה לחה (כלומר היווצרות ענן) סמוך לגובה העיבוי הקונבקטיבי (Convective Condensation Level, CCL). מנגד, כאשר יש הרמה דינמית, בסיס הענן (cloud base) ייווצר סמוך לגובה העיבוי המורם (Lifting Condensation Level, LCL (אנ')). כאשר קיימת אינוורסיית חסימה, תהליך ההתאבכות יישאר רדוד ומקומי (בצורת ענני קומולוס קטנים), עד לפריצת שכבת עיכוב ההסעה. לאחר פריצה זו, תתפתח הסעה עמוקה ולחה כאשר החבילה מגיעה לגובה ההרמה החופשית, ונכנסת לשכבת ההסעה החופשית, כל עוד פעילות הכוח התרמי או המכני נמשכת ויש מספיק לחות זמינה בשכבת ההסעה). בגובה שיווי משקל, החבילה קרירה יותר מהסביבה ויציבה מבחינה תרמודינמית, אך היא ממשיכה לעלות באמצעות התנע שלה. בסופו של דבר היא מאטה עד לעצירה בגובה המרבי של החבילה (Maximum Parcel Level, MPL (אנ')) - מצב שיכול להתבטא ויזואלית כ"פסגה חודרת" (Overshooting top, בליטה דמוית כיפה היוצאת מראש הסדן של סופת רעמים אל תוך הסטרטוספירה התחתונה). בהנחה ואין השפעות אחרות, כמות CAPE גדולה יותר בשכבת ההסעה החופשית, ובמיוחד עובי גדול יותר של ה"שטח החיובי" (מדד הניתן לכימות בעזרת מדד ההרמה (Lifted Index, LI, (אנ')) בגובה הרלוונטי), גורמת לזרמים עולים חזקים ומהירים יותר.

## קישורים חיצוניים

* Blanchard, David O. (Sep 1998). Assessing the Vertical Distribution of Convective Available Potential Energy. *Weather and Forecasting*, 13 (3): 870–877.

קטגוריה:מזג אוויר קיצוני וקונבקציה
אישה יושבת על כורסה (מאטיס, אוסף פרטי)

**אישה יושבת על כורסה** (בצרפתית: **Femme assise dans un fauteuil**) הוא ציור שמן על בד מאת הצייר אנרי מאטיס משנת 1921.

## תולדות הבעלות והחרמה בשואה
הציור נמכר על ידי הסוחר ז'ורז' ברנהיים לפול רוזנברג בפריז בין 28 במרץ ל־3 באפריל 1923, במחיר של 8,000 פרנק. רוזנברג תיעד את הרכישה תחת מספר 1721, בצירוף תצלום ורישום בקטלוג הגלריה. ב־5 בספטמבר 1941, במהלך הכיבוש הגרמני בצרפת, הוחרם הציור מכספת בבנק בליבורן בידי יחידת הביזה הנאצית. הוא סווג תחילה תחת הקוד PR 41 ואחר כך כ־UNB 353, ברשימת יצירות ממוצא לא ידוע שאיבדו את שיוכן בעת אחסונן בידי שלטונות הכיבוש. ב־24 ביולי 1942 נכלל הציור בעסקת חילופים מס' 21 בין קורט פון בר לבין סוחר האמנות גוסטב רוכליץ. גורל הציור לאחר מועד זה לא תועד במדויק.

## זיהוי מחדש והחזרה ליורשים
בשנת 2013 התגלה הציור באוסף קורנליוס גורליט, בנו של סוחר האמנות הילדברנד גורליט. מחקר מקיף שערכה קבוצת משימת שוואבינג בין 2014 ל־2015, בהתבסס על מקורות מגרמניה, צרפת וארצות הברית, הוביל לזיהוי הוודאי של היצירה כזו שנבזזה ממשפחת רוזנברג. פרטי המידות, הצילום מארכיון רוזנברג ותיעוד זיהוי מוקדם כ־UNB 353 סייעו בכך. בשנת 2015 הושב הציור ליורשי פול רוזנברג.

## תיעוד והכרה רשמית
היצירה הוצגה בתערוכה שנערכה בגלריות ז'ורז' פטי בפריז בקיץ 1931 תחת השם "Figure à l’éventail", ותועדה גם בפרסום של אלברט סי. ברנס וויולט דה מאזיה מ־1933 כ־Figure with a Fan, ללא תצלום. לאחר המלחמה לא אותרה, לא נכללה באף קטלוג רזונה ונחשבה לאבודה. היא הוזכרה ב־Répertoire des Biens Spoliés en France Durant La Guerre 1939–1945 תחת מספר 1126, עם מידות הפוכות. במסגרת הסכם פיצויים בין משפחת רוזנברג לרפובליקה הפדרלית של גרמניה בשנת 1960, הוערכה היצירה ב־45,000 דולר ונכללה בין היצירות שבגינן הועבר תשלום. ההסכם קבע כי אם תושב היצירה, יש להשיב מחצית משוויה למדינה הגרמנית.

## מקורות ארכיוניים ומחקריים
המחקר שנעשה לצורך זיהוי היצירה הסתמך על חומר ארכיוני נרחב, הכולל בין השאר את רשימות Roganeau, תיעוד חילופי ERR, תצלומים מאוספי רוזנברג, חומר מארכיון המדינה הגרמנית בקובלנץ, ומסמכים ממוזיאונים, ספריות, וארכיונים דיפלומטיים בפריז, ברלין, ניו יורק ומרילנד. אחד מהמקורות המרכזיים היה תצלום מגלריה רוזנברג משנות ה־30 ששימש בסיס להשוואה חזותית ולזיהוי הסופי של היצירה.

## הערות שוליים

קטגוריה:אנרי מאטיס
קטגוריה:ציורי שמן
קטגוריה:ביזת יצירות אמנות בידי הנאצים
קטגוריה:ציורים מהמאה ה-20
קטגוריה:דיוקנאות נשים
קטגוריה:נשים בציור
אנטונינוס ליברליס

ממוזער|200px|עמוד השער של מהדורה של חיבורו של אנטונינוס ליברליס, שנדפסה בשנת 1676 על ידי דניאל ואן גסבק (Daniel van Gaesbeeck).
**אנטונינוס ליברליס** (ביוונית: Ἀντωνῖνος Λιβεράλις; בלטינית: *Antoninus Liberalis*) היה מיתוגרף יווני קדום שכנראה פרח בסוף המאה ה-2 או בתחילת המאה ה-3 לספירה. הוא ידוע כמחבר ה"מטמורפוזות", אוסף סיפורים המציע גרסאות חדשות של מיתוסים מוכרים, כמו גם סיפורים שאין להם עדות נוספת במקורות עתיקים אחרים.

## חיבורו
חיבורו היחיד של אנטונינוס ששרד הוא ה"מטמורפוזות" (ביוונית: Μεταμορφώσεων Συναγωγή, תעתיק: מטמורפוסיאון סינגוגה; תרגום מילולי: "אוסף של שינויים"), אוסף של 41 סיפורים מסוכמים מאוד בקצרה על מטמורפוזות מיתולוגיות , שנכתבו בפרוזה, לא בחרוזים. הז'אנר הספרותי של מיתוסים על טרנספורמציות של גברים, נשים, גיבורים ונימפות לצמחים ובעלי חיים, מעיינות, סלעים והרים וכוכבים היה נפוץ ופופולרי בעולם הקלאסי. ליצירה זו ישנן מקבילות מלוטשות יותר ב"מטמורפוזות" הידועות יותר של המשורר הרומי אובידיוס (43 לפנה"ס – 17 לספה"נ) וב"מטמורפוזות" ("חמור הזהב") של הסופר הלטיני לוקיוס אפוליוס (המאה ה-2). כמו שתי יצירות אלה, גם מקורות חיבורו של אנטונינוס ליברליס, היכן שניתן לאתר אותם, הם חיבורים הלניסטיים, כגון "הטרואומנה" (*Heteroeumena*) של ניקנדרוס , משורר יווני מהמאה ה-2 לפנה"ס, וה"אורניתוגוניה" (*Ornithogonia*) המיוחסת לבויוס , מיתוגרף יווני מהמאה ה-3 לפנה"ס.

החיבור שרד בכתב יד יחיד מסוף המאה ה-9, שנמצא כיום בביבליותקה פלטינה  ("הספרייה הפלטינית") בהיידלברג. כתב היד, אוסף של מספר חיבורים על גאוגרפיה, מיתוגרפיה ונושאים אחרים, הובא מקונסטנטינופול לבזל על ידי יוחנן מרגוזה  בסביבות שנת 1437; החיבור הוענק למנזר הדומיניקני בבזל לאחר מותו של יוחנן בשנת 1443, ולאוניברסיטת בזל לאחר פירוק המנזר בשנת 1529. בשנת 1553 מכר אותו המדפיס הירונימוס פרובן  לאוטו היינריך, הנסיך הבוחר מפפאלץ. בשנת 1623 נשלח כתב היד לרומא, יחד עם שאר הספרייה הפלטינית, כמתנה לאפיפיור גרגוריוס התשיעי, ובשנת 1797, הוא נלקח לפריז, יחד עם 500 כתבי יד נוספים של הוותיקן, במסגרת תנאי חוזה טולנטינו . בשנת 1816 הוא הוחזר להיידלברג במסגרת תנאי קונגרס וינה.

הטקסט של ה"מטמורפוזות" הודפס לראשונה בבזל בשנת 1568 על ידי גיליאלמוס קסילנדר . מכיוון ששלושה דפים נעלמו מאז מכתב היד, מהדורתו של קסילנדר היא הסמכות היחידה לטקסט של קטעים אלה.

רבות מהטרנספורמציות באוסף זה אינן נמצאות בשום מקום אחר, וחלקן עשויות להיות פשוט המצאות של אנטונינוס. סגנון התיאור הוא פרוזה פשוטה, לקונית ושיחתית.

### הסיפורים
ממוזער|200px|תוכן העניינים של ה"מטמורפוזות" בכתב היד הפלטיני (Pal. graec. 398, fol. 189v), סוף המאה ה-9.

## לקריאה נוספת
* Celoria, Francis (1992). *The Metamorphoses of Antoninus Liberalis: A Translation With Commentary*. Routledge

## קישורים חיצוניים
* Chisholm, Hugh, ed. (1911). "Antoninus Liberalis" . Encyclopædia Britannica. Vol. 2 (11th ed.). Cambridge University Press. p. 148

קטגוריה:מחברים כותבי יוונית
קטגוריה:יוון העתיקה: ספרות והיסטוריוגרפיה
עונת 1976 בליגת העל הארגנטינאית

**עונת 1976 בליגת העל הארגנטינאית** הייתה העונה ה-85 של הליגה שמנוהלת על ידי התאחדות הכדורגל הארגנטינאית. זו הייתה העונה העשירית בה נערכו תחרויות של אליפות מטרופוליטנו (Campeonato Metropolitano) ואליפות לאומית (Campeonato Nacional).

בהתאם לתוצאות של עונת 1975 אף קבוצה לא ירדה מליגה הבכירה. בהתאם לתוצאות העונה הקודמת קילמס אתלטיקו קלוב וסן טלמו עלו לליגה הבכירה מליגת משנה.

משחקי העונה החלו ב-15 בפברואר 1976 והסתיימו ב-29 בדצמבר 1976  

באליפות מטרופוליטנו (Campeonato Metropolitano) זכתה בוקה ג'וניורס (התואר ה-19 של הקבוצה) ובאליפות לאומית (Campeonato Nacional) זכתה בוקה ג'וניורס (התואר ה-20). 
 
בסיום העונה סן טלמו חזרה לליגת משנה.

מריו קמפס מרוסאריו סנטראל כבש 21 שערים והיה מלך השערים של אליפות מטרופוליטנו. נורברטו ארסומה מ"סן לורנסו מר דל פלאטה", לואיס לודואנה מטאז'רס וויקטור מרצ'טי מאוניון כבשו 12 שערים וזכה בתואר מלך השערים של האליפות הלאומית .

פרס כדורגלן השנה בארגנטינה הוענק לדניאל פסארלה מריבר פלייט.
## מתכונת התחרות
במהלך העונה נערכו 2 תחרויות נפרדות - אליפות מטרופוליטנו (Campeonato Metropolitano) ואליפות לאומית (Campeonato Nacional).

### מתכונת אליפות מטרופוליטנו
באליפות מטרופוליטנו השתתפו קבוצות של אליפות מטרופוליטנו מהעונה הקודמת בתוספת קילמס אתלטיקו קלוב וסן טלמו שעלו מליגת משנה. כך שמספר הקבוצות גדל ל-22. התחרות כללה 22 סיבובים (משחק בית ומשחק חוץ) והקבוצות חולקו ל-2 בתים. על ניצחון במשחק הוענקו 2 נקודות ועל תיקו נקודה בודדת. 

לאחר העונה הסדירה 11 קבוצות המשיכו להתמודד על התואר בפלייאוף עליון ו-11 הועברו לפלייאוף תחתון.

הקבוצה שסיימה במקום האחרון בפלייאוף בתחתון, ירדה לליגת המשנה.

כול הקבוצות עברו לאליפות לאומית.

### מתכונת אליפות לאומית
באליפות זו השתתפו 22 קבוצות שהגיעו מאליפות מטרופוליטנו ו-12 קבוצות שזכו בתחרויות אזוריות. הקבוצות חולקו ל-4 בתים. בכל בית נערכו 18/16 סיבובים שכללו גם משחקים נגד קבוצה מבית אחר. על ניצחון במשחק הוענקו 2 נקודות ועל תיקו נקודה בודדת.

בסיום בתחרות בבתים 2 קבוצות מכל בית עלו לשלב הכרעה שנערך בשטית נוקאוט עם משחק יחיד. 
### העפלה לגביע ליברטדורס
לקביעת הקבוצות לעונת 1977 בגביע ליברטדורס נערכה תחרות נוספת בה היו צריכות להשתתף קבוצות שזכו במקומות 1-2 באליפות מטרופוליטנה ואליפות לאומית. בסיום העונה התברר ש"בוקה ג'וניורס" זכתה ב-2 אליפויות. בהתאם לכך נערך משחק  על העפלה בין הסגניות בה ניצחה "ריבר פלייט".

## אליפות מטרופוליטנו

### טבלת התחרות
#### בית א'

#### בית ב'

#### פלייאוף עליון

#### פלייאוף תחתון

## אליפות לאומית

### שלב הבתים
באליפות זו השתתפו 22 קבוצות שהגיעו מאליפות מטרופוליטנו ו-12 קבוצות שזכו בתחרויות אזוריות. הקבוצות חולקו ל-4 בתים. 

בסיום בתחרות בבתים 2 קבוצות מכל בית עלו לשלב הכרעה.

### שלב הנוקאאוט

## קישורים חיצוניים

* נתונים מפורטים מאתר rsssf

## הערות שוליים

קטגוריה:תחרויות כדורגל ב-1976
קטגוריה:עונות בליגת העל הארגנטינאית
קרלוס מבורבון מבקר את האפיפיור בנדיקטוס הארבעה עשר בבית הגן של הקווירינאלה

**קרלוס מבורבון מבקר את האפיפיור בנדיקטוס הארבעה־עשר בבית הגן של הקווירינאלה** הוא ציור שמן על בד מאת הצייר האיטלקי ג'ובאני פאולו פאניני. הציור הוזמן על ידי קרלוס מבורבון בשנת 1746 והושלם באותה שנה. היצירה מתארת את ביקורו של קרלוס ברומא לאחר ניצחון הבורבונים על האוסטרים בקרב ולטְרי בשנת 1744 - קרלוס והאפיפיור  היו ידידים עוד קודם לכן, וחתמו על קונקורדט (הסכם בין הכס הקדוש למדינה) בשנת 1741.

## היסטוריה ותיאור
[ימין|ממוזער|חיילים גרמנים מ[דיוויזיית פאנצר מוצנחת הראשונה הרמן גרינג מצולמים בכניסה הראשית של פאלאצו ונציה, כשהם אוחזים ביצירת האמנות שנלקחה מגלריית הציורים של המוזיאון הלאומי בנאפולי (כיום מוזיאון קאפודימונטה).התצלום, שצולם במסגרת טקס תעמולה, נועד להציג את "השבת" היצירות לרפובליקה הסוציאלית האיטלקית (RSI) – ממשלת הבובות הפשיסטית – זמן קצר לפני שחרור העיר על ידי כוחות בעלות הברית.]]
ציור זה מתאר סצנה מהביקור ההיסטורי של המלך קרלו השביעי מנאפולי (לימים קרלוס השלישי, מלך ספרד) אצל האפיפיור בנדיקטוס הארבעה-עשר, שאירע בנובמבר 1744, זמן קצר לאחר ניצחונו של המלך בקרב ולטְרי נגד האוסטרים. הביקור התרחש בבית הגן של קווירינאלה, ומהווה רגע לא-רשמי ומלא דינמיקה אנושית בתוך אירוע בעל משמעות פוליטית ודתית עמוקה.

פניני, שנכח ככל הנראה באירוע עצמו, יצר את הציור על סמך רישומי הכנה מוקפדים. זוהי סקיצה מצוירת ויחידה מסוגה ששרדה, המשקפת את יכולתו המרשימה של פניני בציור דמויות ותפאורות. היא נחשבת לבעלת ערך אמנותי והיסטורי רב בזכות האותנטיות, החיוניות, והפרטים המרובים שבהם השתמש כדי לתעד את המעמד.

הציור מראה שינויים בין הסקיצה לבין הגרסה הסופית – בהם השמטת ענף עבות, שינוי במנח הדמויות (כמו צעיר שמושיט כובעו לעבר מזרקה), הוספת חיילים במדי משמר מלכות נאפוליטני, והסרת פרטים משניים שברישום. התוצאה היא סצנה שמאזנת בין תיעוד ריאליסטי לבין קומפוזיציה תיאטרלית מוקפדת, המשלבת את סגנון הרוקוקו עם עומק אמוציונלי.

הציור מתאר את קרלוס מבורבון בעת ביקורו אצל האפיפיור בנדיקטוס הארבעה־עשר, המתארח בבית הגן של ארמון הקווירינאלה. במרכז היצירה מופיעות שתי הדמויות המרכזיות, מוקפות בקהל רב של אנשים הצופים בסצנה. ברקע נראה בית הגן (ה־Coffee House) שבגן הקווירינאלה, המתואר באופן היוצר תחושת עומק באמצעות אשליה פרספקטיבית.

## ביבליוגרפיה

*Antonio Spinosa, Salò, una storia per immagini, Segrate, Arnoldo Mondadori Editore, 1992. 
*Mario Sapio, Il Museo di Capodimonte, Napoli, Arte'm, 2012. 
*Touring Club Italiano, Museo di Capodimonte, Milano, Touring Club Editore, 2012. 

## הערות שוליים

קטגוריה:ביזת יצירות אמנות בידי הנאצים
קטגוריה:ציורי שמן
קטגוריה:ציורים מהמאה ה-18
קטגוריה:ציורי היסטוריה
קטגוריה:כלבים באמנות
טטרה-טרט-בוטילמתאן

**טטרה ''-טרט'' -בוטילמתאן** הוא תרכובת אורגנית היפותטית שנוסחתה C17H36, המורכבת מארבע קבוצות טרט-בוטיל הקשורות לאטום פחמן מרכזי. התרכובת היא אלקאן, והיא האיזומר המסועף הקומפקטי ביותר של הפטאדקאן.

מספר חישובים מצביעים על כך שהתרכובת אינה יכולה להתקיים עקב מגבלות מרחביות בין קבוצות הטרט-בוטיל הצפופות, מה שהופך אותה לאחד הפחמימנים הרוויים והא-טבעתיים הקטנים ביותר שלא יכולים להתקיים, ועל פי השערות שפורסמו, הקטן ביותר.

חישובים אחרים מציעים שאין מניעה שהמולקולה תהיה יציבה, כאשר קשרי C–C לפחמן המרכזי יהיו באורך קשר של 166.1 פיקומטר - ארוך יותר מקשר C–C טיפוסי לצורך הפחתת אפקטים סטריים, אך עדיין קצר יותר מאלה שנמצאים במולקולות מוכרות שנצפו.

## ראו גם
* ניאופנטן
* טטרכלורומתאן

## הערות שוליים

קטגוריה:תרכובות אורגניות
קטגוריה:אלקאנים
ימים טובים באים עליי

"**ימים טובים באים עליי**" הוא סינגל שהוקלט על ידי הזמר הישראלי אליאב זוהר. הוא יצא לאור באופן עצמי ב-2 ביולי 2025 כסינגל שלא מתוך אלבום אולפן.

## רקע
"ימים טובים באים עליי" נכתב והולחן בשיתוף עם אופיר מלול ורותם חן. השיר עוסק באופטימיות, תקווה, שמחה יומיומית והכוח הטמון במוזיקה, באמונה ובעם ישראל. הוא מתאפיין בדימויים הלקוחים מן החיים האישיים של זוהר והחברה הישראלית. השיר יצא לאור ביולי 2025, בסמוך להודעתו של זוהר על הריון ראשון עם רעייתו, שהופיעה גם בקליפ הנלווה לשיר.

מבחינה טקסטואלית, השיר בנוי מבתים ופזמונים המשלבים תיאורים של מצבים יומיומיים עם ביטויים של שמחה פנימית ואמונה. הבית הראשון עוסק בהתמודדות עם אתגרים והפיכתם להזדמנות, תוך הדגשה של מוזיקה ככלי לנחמה. הפזמון מדגיש את תחושת השייכות והחיבור החברתי, באמצעות סצנה של התכנסות חברתית ביום שישי בצהריים. הבית השני מביע תחושת ברכה וביטחון עצמי הנובעים מקרבה אנושית ואמונה באל. הבית השלישי מתאר את הפוטנציאל של מוזיקה ואמונה להוביל לשינוי חברתי ותחושת אחדות.

## מיקומי שיא

## הערות שוליים

קטגוריה:שירי אליאב זוהר
קטגוריה:שירים בעברית
קטגוריה:שירים על תקווה
ועדת החקירה הבין-לאומית העצמאית בנושא השטחים הפלסטיניים הכבושים

**ועדת החקירה הבין-לאומית העצמאית בנושא השטחים הפלסטיניים הכבושים** היא  שהוקמה ב-27 במאי 2021, בעקבות מבצע שומר החומות, לאור החלטה בנושא זה של מועצת האומות המאוחדות לזכויות אדם.

בראש הוועדה עמדה עד יולי 2025 נאווי פילאי, ומאז עומד בראשה המשפטן ההודי . חלק מחברי הוועדה התפטרו ביולי 2025 והוחלפו באחרים.

## דו"חות הוועדה
משנת 2022 עד מרץ 2026 פרסמה הוועדה 15 דו"חות, וכן מספר רב של הודעות לעיתונות, סרטוני וידאו, אינפוגרפיקה ופרסומים נוספים. ישראל סירבה לשתף פעולה עם הוועדה, וגם ביקרה את כל הדו"חות שפרסמה.

בדו"ח הראשון, שפורסם ביוני 2022, קראו חברי הוועדה לסיום הכיבוש הישראלי, וכן ביקרו את הרשות הפלסטינית על כך שלא הצליחה להשליט משילות ברצועת עזה, ועל הפרות של זכויות אדם בשטחי הרשות. בדו"חות הבאים המליצו שבית הדין הבין-לאומי לצדק (ICJ) יספק חוות דעת בנושא הכיבוש הישראלי, ויפעל אישית נגד בכירים בממשלת ישראל, צעדים שאכן ננקטו בהמשך.

בדו"ח שנכתב זמן קצר לאחר טבח שבעה באוקטובר האשימו חברי הוועדה הן את חמאס והן את ישראל בפשעים נגד האנושות. הוועדה העבירה את ממצאיה לצוות חקירת בית הדין הפלילי הבין-לאומי בעניין פלסטין. לאחר מכן הביעו ביקורת על החזקת החטופים ברצועת עזה, על תנאי החזקתם של עצירים ביטחוניים בישראל, ועל התקפות ישראליות על מתקנים רפואיים ואנשי צוות רפואי.

דו"ח שפורסם ב-13 במרץ 2025 כולל טענות לשימוש שיטתי באלימות מינית כלפי עצורים פלסטינים מצד כוחות הביטחון הישראליים, וכן מסקר אירועי אלימות מתנחלים. כמו כן קבע דו"ח הוועדה שמערכת המשפט בישראל "אינה עומדת בסטנדרטים בינלאומיים של צדק ביחס ליישומה על פלסטינים, ומשמשת לרדיפת הפלסטינים ולזיכוי התוקפים".

ביולי 2025 התפטרו שלושה חברי הוועדה. ארגון UN Watch, המבקר את פעילות האו"ם, ושהביע ביקורת כלפי הדו"חות שפרסמה הוועדה, כינה את המהלך: "רגע מכונן של לקיחת אחריות בגוף הידוע בהטייתו הממוסדת נגד ישראל". אך אחד מחברי הוועדה, כריס סידוטי (אוסטרליה) מונה מחדש, וצורפו אליו שני חברי ועדה חדשים, כך שהוועדה ממשיכה לפעול בהרכב מלא.

ב-16 בספטמבר 2025 פרסמה הוועדה דו"ח  שמסקנתו העיקרית היא שישראל מבצעת באופן פעיל רצח עם נגד הפלסטינים ברצועת עזה. הוועדה מצאה את ישראל אשמה בארבעה מתוך חמישה מעשים המפורטים בסעיף 2 באמנה בדבר מניעתו וענישתו של הפשע השמדת עם, וציטטה הצהרות של בכירים במערכת הפוליטית בישראל, לצד ראיות אחרות, המספיקות כדי להוכיח כוונה רצחנית. הדו"ח קרא להוסיף אישומים בגין רצח עם לצווי המעצר של בית הדין הפלילי הבין-לאומי בעקבות מלחמת חרבות ברזל.

## הערות שוליים

קטגוריה:האומות המאוחדות: ועדות
קטגוריה:הסכסוך הישראלי-פלסטיני: המשפט הבין-לאומי
קטגוריה:מבצע שומר החומות
Werwulf

**Werwulf** (בתרגום חופשי לעברית: **איש הזאב**) הוא סרט אימה על-טבעי אמריקאי, שנכתב ובוים על ידי . בסרט יככב אהרון טיילור-ג'ונסון בתפקיד הראשי.

הסרט עתיד לצאת לאקרנים בארצות הברית ב-25 בדצמבר 2026.

## צוות השחקנים
* אהרון טיילור-ג'ונסון – איש הזאב
* וילם דפו
* לילי-רוז דפ

## הפקה
### פיתוח
בינואר 2025, נמסר כי סרט אימה על-טבעי, בשם "Werwulf", שנכתב ובוים על ידי , נמצא בשלבי פיתוח מתקדמים, וכי אגרס כתב את התסריט בשיתוף פעולה עם התסריטאי סיון. על פי הדיווחים, עלילת הסרט עתידה להתרחש באנגליה במהלך המאה ה-13 ולכלול דיאלוגים באנגלית עתיקה. אגרס הצהיר בנוסף כי התסריט לסרט זה הוא התסריט האפל ביותר שכתב עד-כה.

### ליהוק
ביולי 2025, נמסר על ליהוקו של אהרון טיילור-ג'ונסון לצוות השחקנים בתפקיד הראשי, בעוד שדווח כי לילי-רוז דפ ווילם דפו נמצאים במשא ומתן על הצטרפות לצוות השחקנים.
### צילומים
על צילומי הסרט יופקד צלם הקולנוע ג'ארין בלאשקה, ששיתף פעולה עם אגרס בעבודה על סרטיו הקודמים. הצילומים החלו בספטמבר 2025, באולפני אלסטרי שבאנגליה.

## הפצה
הסרט עתיד לעלות לאקרנים בארצות הברית בהפצת "Focus Features" ב-25 בדצמבר 2026.

## קישורי קולנוע

## הערות שוליים

קטגוריה:סרטים באנגלית
קטגוריה:סרטי אימה על-טבעיים אמריקאיים
קטגוריה:סרטי מותחן אימה אמריקאיים
קטגוריה:אנשי זאב בתרבות ובאמנות
קטגוריה:סרטים אמריקאיים משנת 2026